text: দিনাজপুরে বঙ্গবন্ধু শিশু কিশোর মেলার বৃক্ষরোপণ উদ্বোধন দিনাজপুরে বঙ্গবন্ধু শিশু কিশোর মেলার বৃক্ষরোপণ উদ্বোধন – দৈনিক প্রথম সংবাদ
  দিনাজপুরে বঙ্গবন্ধু শিশু কিশোর মেলার বৃক্ষরোপণ উদ্বোধন
  দিনাজপুরে বঙ্গবন্ধু শিশু-কিশোর মেলার বৃক্ষরোপন উদ্বোধনকালে দি.স.ক অধ্যক্ষ
  গাছ রোপনের মাধ্যমে চারিপাশ
  সবুজে সবুজে ভরে তুলতে হবে
  গাছ আমাদের অকৃত্রিম বন্ধু। গাছের উপকারিতা আমরা সকলেই কমবেশী জানি। পরিবেশের ভারসাম্য রক্ষায় গাছ নানাভাবে ভ'মিকা পালন করে। তাই আমাদের সবাইকে সকল পতিত জমি কিংবা বাড়ীর আশে পাশে খোলা স্থানে গাছ লাগাতে হবে। গাছের চারা রোপনের মাধ্যমে আমাদের চারিপাশ সবুজে সবুজে ভরে তুলতে হবে। যারা গাছকে ভালোবাসে তারা মানবিক মানুষ হিসেবে গড়ে ওঠে। এজন্যই জাতির জনক বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে দেশরতœ প্রধানমন্ত্রী শেখ হাসিনা বৃক্ষরোপন কর্মসূচীর ঘোষণা দিয়েছেন। তাঁর এ ঘোষনা সময়োপযোগী ও বাস্তবধর্মী। এজন্য আমরা বিভিন্ন স্থানে গাছ লাগিয়ে এ কর্মসূচীর সফল বাস্তবায়ন করতে হবে। আর তাহলে গাছের উপকারিতা আমরা সকলে ভোগ করতে পারবো।
  জাতির জনক বঙ্গবন্ধু শেখ মুজিবুর রহমানের ৪৫তম শাহাদৎ বার্ষিকী উপলক্ষে ১০ আগষ্ট সোমবার সরকারি কলেজ প্রাঙ্গণে বঙ্গবন্ধু শিশু-কিশোর মেলা দিনাজপুর জেলা শাখা আয়োজিত দোয়া ও ১০০ গাছ লাগানো কর্মসূচীর উদ্বোধনকালে প্রধান অতিথির বক্তব্যে দিনাজপুর সরকারী কলেজের অধ্যক্ষ প্রফেসর সৈয়দ মোহাম্মদ হোসেন উপরোক্ত কথাগুলো বলেন। জেলা বঙ্গবন্ধু শিশু কিশোর মেলার ভারপ্রাপ্ত সভাপতি শাহজাহান নভেলের সভাপতিত্বে অনুষ্ঠানে বিশেষ অতিথির বক্তব্য রাখেন জেলা আওয়ামী লীগের সহ-সভাপতি আলতাফুজ্জামান মিতা, যুগ্ম সাধারন সম্পাদক মির্জা আশফাক হোসেন, বঙ্গবন্ধু শিশু-কিশোর মেলা কেন্দ্রীয় কমিটির সিনিয়র সাধারন সম্পদক ও মুখপাত্র মনিরুজ্জামান জুয়েল, জেলা বঙ্গবন্ধু শিশু-কিশোর মেলার সহ-সভাপতি অধ্যাপক আব্দুস সবুর প্রমুখ। জেলা বঙ্গবন্ধু শিশু-কিশোর মেলার সাংস্কৃতিক সম্পাদক প্রদীপ ঘোষের সঞ্চালনায় এতে আরও উপস্থিত ছিলেন শিক্ষক পরিষদের সম্পাদক মোঃ দাইমুল ইসলাম, মুজিববর্ষ উদযাপন কমিটির আহবায়ক প্রফেসর মোঃ ইদ্রিস মিঞা, সরকারী কলেজের কৃষি কমিটির আহবায়ক মোঃ জাহেদুর রহমান, হিসাববিজ্ঞান বিভাগের বিভাগীয় প্রধান প্রফেসর মোঃ আব্দুল মতিন এবং প্রাণীবিদ্যা বিভাগের প্রফেসর একেএম মাল আব্দুল্লাহ, সংগঠক জয়ন্ত ঘোষ, নুর আলম রাফিত, সিয়াম, কিরণ প্রমুখ।